— Вітаю вас, грамадзяне! Сёння ўначы старая зараза пад назовам канібалізм зноў пра сябе заявіла. Перапоўнены пачуццём помсты за сваіх хворых суродзічаў, гэты малады людаед, — граданачальнік паказаў на Сяргея, — вырашыў вярнуць Рэспубліку да хаосу і бязладдзя. Падступна пранікнуўшы ва Упраўленне, ён заклаў выбухоўку і справакаваў выбух. Трыццаць два супрацоўнікі загінулі ад рук гэтага тэрарыста. Згадаем іх хвілінай маўчання.